Հայաստանի 2018 թ. երիտասարդական մայրաքաղաք Իջեւանում մեկնարկեց վեցօրյա «50/50» վերապատրաստման դասընթացը, որը նախատեսված է երիտասարդների հետ համագործակցող պետական մարմինների ներկայացուցիչների եւ երիտասարդական ոլորտում գործունեություն իրականացնող հասարակական կազմակերպությունների ներկայացուցիչների համար: Բարձր գնահատելով եւ նպատակ ունենալով զարգացնել պետության հիմնական դերակատարների` երիտասարդների հետ երկխոսությունը՝ «50/50» դասընթացը կարեւոր հարթակ է նաեւ պետական երիտասարդական քաղաքականության մշակման գործընթացում երիտասարդների ներգրավման ու մասնակցության համար։